
PAMBUNGAD 


Inilabas ng KARED-TK ang praymer sa langis na may layuning bigyan 
ng batayang kaalaman ang mga kasama at masa hinggil sa pandaigdigang 
industriya ng langis at sa kalagayan ng industriya ng langis sa Pilipinas. 


Ang krisis sa langis ay isa sa pinakamatingkad na salaminan ng 
malalim na krisis ng sistemang kapitalista sa yugto ng imperyalismo. 
Ang pagkakabuo ng mga supermonopolyo na nagkokontrol sa lahat ng 
himaymay ng buhay pampulitika at pang-ekonomya ng daigdig ay isa 
sa mga saligang katangian ng imperyalismo. Ito ang ugat ng pang-aapi 
at pagsasamantala sa mamamayan sa mga bayang atrasado, kolonya at 
malakolonya. Sa pagtindi ng krisis higit pa silang nagiging gahaman para 
magkamal ng supertubo. Higit pang pinatitindi ang krisis sa paglitaw ng 
Tsina bilang imperyalistang bansa at ngayon ay nangunguna sa larangan 
ng repineriya ng langis sa Asya. Hinihigitan nito ang US sa usapin ng kontrol 
sa pamilihan ng langis sa rehiyon at higit pang magpapalala sa krisis sa 
ekonomiya ng mga mahihirap na bansa habang patuloy na lumulubha ang 
krisis ng pandaigdigang sistemang kapitalista. 


Ipapakita rin dito ang kalunus-lunos na kalagayan ng bansa sa usapin 
ng produksyon ng langis na nagreresulta sa krisis sa langis na lalupang 

dumadagan sa lugmok na ekonomya at nagbubunga ng sobrang kahirapan 
ng mamamayan. Ang pag-asa sa importasyon ng langis at kawalan ng 
sariling produksyon ay naglalagay sa bansa sa masidhing pagsasamantala 
ng mga monopolyo kapitalistang dayuhan. 


Tinalakay din ang kaugnay sa renewable energy -- mga alternatibong 
pagkukunan ng enerhiya na mahalagang usapin para tugunan ang 
lumalakas na panawagan para solusyunan ang lumalalang problema 
sa climate change dahil sa patuloy na paggamit ng fossils fuel bilang 
pangunahing gamit pang-enerhiya sa daigdig ngayon. 


Mahalagang masapol na ang pagsusulong ng pambansa 
demokratikong rebolusyon ang tanging paraan para wakasan ang daang 
taong pang-aapi at pagsasamantala sa bayan at itayo ang lipunang 
nagsasarili, malaya, masagana at sustenableng pag-unlad sa pamamagitan 
ng sama-samang pagkilos, paglahok sa iba't ibang anyo ng pakikibaka at 
pagtahak sa landas ng armadong rebolusyon. 


KARED-TK 
Abril 2023 

Ang pagkakadiskubre ng langis (Fossil fuel) bilang isa sa pangunahing 
pinagkukunan ng enerhiya ay nagpabago sa takbo ng pang-ekonomyang 
kasaysayan ng sangkatauhan laluna sa modernong lipunang kapitalista. 
Itinulak nito ang mabilis na pagsulong ng produksyon at distribusyon ng 
mga kalakal hanggang sa umabot sa monopolyong yugto ang sistemang 
kapitalismo. Ang monopolyong kontrol sa industriya ng langis ay naging 
mapagpasya sa buhay pampulitika at pang-ekonomiya ng mga bansa sa 


daigdig maging sa relasyon nito sa isa't isa. 


Pero bago pa man ang modernong gamit ng langis at mga produkto 
mula rito, mayroon nang tradisyon ng paggamit ng iba't ibang anyo nito 
sa mga sinaunang pamayanan tulad ng gamit nito sa paggawa ng kanilang 
mga kasangkapan sa produksyon kasing-aga noong 4300 BC. Sinasabing 
ang mga Sumerians' ay gamit ito sa paggawa ng bangka at mga sisidlan. 
Gamit din ang aspalto para sa mga gusali at pader. Gamit din ito bilang 


1 Sumerian -- mga taong naninirahan sa Sumer, ang pinakaunang sibilisasyon sa 
rehiyon ng timog Mesopotamia (timog-gitnang Iraq), na lumitaw sa maagang Panahon ng 
Bronse sa pagitan ng ikaanim at ikalimang milenyong BCE. 

pampailaw, gamot at pampadulas sa mga sasakyan at mga kagamitan sa 
produksyon. 


Sa China ginagamit na ang petrolyo magmula pa noong dalawang 
libong taong nakalipas. Sila rin ang unang gumamit nito para sa 
panggatong kasing aga ng 400 BC. Nadiskubre na rin ang pagbubutas sa 
lupa para makakuha ng langis gamit ang kawayan noon pa mang 347 BC sa 
China. 


Sa Midale East, sinasabing ang mga kalsada sa Baghdad ay ginamitan 
ng tar na galing sa petrolyo na karaniwang nakukuha sa paligid. Kasing-aga 
ng ika-9 na siglo ay mayroon nang mga minahan ng langis sa lugar. Ang 
Arab at Persian? ay nakalikha ng mga lumiliyab na kasangkapang pandigma 


mula sa langis. 


Sa Southeast Asia, partikular sa Myanmar naidokumento ng mga 
manlalakbay na British ang masiglang industriya ng langis. Taong 1795 
mayroong daan-daang paghuhukay ng balon gamit ang manu-manong 
paggawa. 


Ginamit na rin ang gaas o kerosene bago pa man magsimula ang 
rebolusyong industriyal. Kalaunan, isang negosyanteng taga-New York na 
si John Austin ang naglakbay sa Austria, nakakita siya ng murang langis at 
gumawa ng modelo para sa ilaw gamit ang gaas. Magmula noon lumakas 


ang pangangailangan sa langis na minimina habang tumataas din ang 


2 Persian -- etnikong grupo ng Iran. 

halaga ng langis na galing sa balyena dahil sa unti-unting pagkaubos ng 
nasabing hayop na mapagkukunan ng langis. 


Sa maagang yugto ng kapitalismo naganap ang unang rebolusyong 
industriyal bunsod ng pagkaimbento ng mga modernong kasangkapan 
sa produksyon noong kalagitnaan ng ika-18 siglo hanggang 1830s. 
Tampok rito ang pagkakaimbento ng mga makinarya sa produksyon at 
transportasyon at pagkadiskubre ng coal bilang panggatong ng steam 
engine. Napabilis ang produksyon ng mga kalakal at lumawak ang 
pamilihan nito sa iba't ibang bahagi ng mundo gamit ang mga tren at 
sasakyang pandagat na pinapatakbo ng steam engine. 


Sa panahon ng ikalawang rebolusyong industriyal noong kalagitnaan 
ng ika-19 siglo pinalitan ng langis ang coal nang maimbento ang 
internal-combustion engine at automobile. Naperpekto ni Henry Ford ang 
paggawa ng internal combustion engine at automobile at pinalawak niya 
ang produksyon nito noong unang bahagi ng ika-20 siglo. Huling bahagi 
ng ika-19 siglo pumasok na ang kapitalismo sa monopolyong yugto o 
imperyalismo na pinangunahan ng US at ng mga bansa sa Western Europe. 


Namimina ang langis sa pamamagitan ng pagbubutas sa lupa (oil 
drilling) matapos ang masusing pag-aaral sa istruktura ng ilalim ng 
lupa gamit ang modernong kasangkapan. Ang industriya ng langis ay 
kinapapalooban ng pandaigdaigang proseso sa eksplorasyon, ekstraksyon, 
pagrepina, tranportasyon (sa pamamagitan ng oil tankers at pipelines) 
at ang pagbebenta ng mga produktong langis. Ang pinakamalaking 
produkto nito ay ang fuel oil at gasolina (petrol). Ang petroleum ay hilaw 

na materyales din sa maraming produktong kemikal tulad ng gamot 
(pharmaceuticals), solvents, abono, pestisidyo, synthetic fragrances o 
pabango at plastic. 


Ang industriya ng langis ay nahahati sa tatlong komponente: 
upstream, midstream at downstream. Ang upstream ay pumapatungkol 
sa eksplorasyon at ekstraksyon ng krudong langis, ang midstream ay 
kinapapalooban ng transportasyon at pag-iimbak ng langis, at ang 
downstream ay tumutukoy sa pagrerepina ng krudong langis para lumikha 
ng iba't ibang produktong nabanggit sa itaas. 


Sa kasalukuyang antas ng pandaigdigang kapitalistang produksyon, 
nananatili ang langis na numero-unong pinagmumulan ng enerhiya mula sa 
pinakamababang 324 sa Europe at Asia hanggang sa pinakamataas na 53X 
para sa Middle East. 


Ginagamit ang petrolyo sa pagmamanupaktura ng maraming produktong 
mahalaga sa buhay ng tao. Tinatayang kumukonsumo ang buong mundo ng 
100 milyong bariles (16 million cubic meters) kada araw o 36 bilyong bariles 
kada taon. Ang mga industriyalisadong bansa ang may pinakamaraming 
nakokonsumong langis. Pinangungunahan ito ng US na gumagamit ng 204 


mula sa tayang nakokonsumo ng buong mundo kada araw. 


Sa kasalukuyan, 904 ng mga sasakyan sa daigdig ay pinatatakbo ng langis. 
Ang petrolyo bilang madaling gamitin at magaang klase ng pinagmumulan ng 
enerhiya at batayang sangkap ng mga kemikal pang-industriya ang nagtatangi 
rito bilang mahalagang kalakal. Dahil dito, dambuhalang salapi ang kinikita ng 

BAHAGI NG PANDAIGDIGANG 


RESERBANG LANGIS 


Sa buong mundo, nananatili ang langis bilang NN A B AWAT B A N S A 


isang pangunahing komponente ng enerhiya. 


Syempre, hindi pantay ang distribusyon ng 
rekursong ito sa pagitan ng mga bansa. pa 
f”", 

Damaso 

Sa ganito nakakalat ang reserbang langis Sa pagitan ng 2005 at 2015, 
i . tumalon ang Venezuela mula 

sa pagitan ng mga bansa: ikalima sa buong mundo 

tungong nangunguna sa 
@ GA BANSA SA ILALIM NG OPEC app Ag ak aalaga 


@ MGA BANSA LABAS SA 0PEC reserbang langis na 


natukoy dito. 


Venezuela Kuwait 


17.840 5.9Y0 


Saudi Arabia 


17.290 


Noong 2002, lumaki ang 93 5X 
napatunayang reserbang langis e [0] 

ng Canada mula 5 bilyon tungong ng natukoy na reserbang 
180 bilyong bariles ayon sa langis ay natagpuan sa 
bagong mga pagtaya ng Source: BP Statistical Review of World Energy 2020 nangungunang 14 na 


Oil Sands reserves. bansang ito. 


mga monopoloyo kapitalista sa langis. Liban pa, paraan din ito para kontrolin 
ang buhay pampulitika at pang-ekonomiya ng mga bansang umaasa sa pag- 
aangkat ng produktong petrolyo laluna ang mga kolonya at malakolonyang 
bansa. Katambal ng pagtaas ng presyo ng mga bilihin at serbisyo kapag 


tumataas ang presyo ng langis. 


PANDAIGDIGANG RESERBANG LANGIS 


2 msa 
LT gy 0S 
Ho 


Mapa ng mga bansan 
may napatunayang 
reserbang langis 
(milyong bariles) 
2017 -USEIA 
W 200,000 - 300,000 
Em 100,000 - 200,000 
Mm 50,000 - 100,000 
Mm 10,000 - 50,000 
- 500- 1,000 
1,000 - 10,000 
mababa pa sa 100 


Mapa ng mga bansang may reserba ng langis ayon sa US EIA (simula 2017) 


bn - bilyong 
bbl - isang bariles 
301 bn bbl 


267 bn bbl 


110 bn bbl 


30 bn bbl 


[0] 


Mapa ng pandaigdigang reserbang langis ayon sa OPEC, Enero 2014 

Il. MAIKLING KASAYSAYAN NG 
PAGLITAW NG PANDAIGDIGANG 
MONOPOLYO 71 bla NG 


eb! 
Sa US nagsimula ang modernong industriya ng langis sa ikalawang 
hati ng ika-19 na siglo. Noong 1854 itinayo ang pinakaunang modernong 
oil wells. Si William Smith na isang tagapagmina ng asin ay nakatuklas ng 
langis na may lalim na 69 pye. Ito ang unang pagkakataon na makakuha ng 
langis sa pamamagitan ng modernong paraan ng paggamit niya ng steam 
engine. Ang pinakaunang repineriya ng langis ay naitayo noong 1856. 


Ang pinakaunang kumpanya 
ng langis na naitayo sa Titusville, 
Pennsylvania ay ang Pennsylvania 
Rock Oil Company sa Connecticut 
(ngayon ay Seneca Oil). Mula 


noon ay naging tanyag ang 


Titusville at mga kalapit na bayan 
nito. Nagkainteres si John D. Rockefeller, isang kapitalista sa nadiskubreng 
mina ng langis sa lugar. Mula noon si Rockefeller na ang nanguna sa mga 
negosyanteng namuhunan sa langis sa US. Binuo nang magkakapatid na 
Rockefeller ang Standard Oil Company. 

Bandang huli, nagtayo si Samuel Van Syckel ng apat na milyang tubo 
para sa langis, mula sa Pithole, Pennsylvania patungo sa pinakamalapit na 
kalsada. Nang makita ito ni Rockefeller, sinimulan din niya ang pagtatayo 
ng mga tubo ng langis para sa kumpanya ng Standard Oil. Kalaunan, 
mayorya ng mga linya ng langis ay naging pag-aari nito. Ang Cleveland ang 
naging sentro ng industriya ng pagrerepina ng langis pangunahin dahil sa 


mahusay na sistema nito sa transportasyon. 


Para kontrolin ang presyo 
ng langis, binuo ni Rockefeller 
ang Standard Oil Alliance noong 
1871 at naging numero unong 


es Duellandreet Dollars ca b 
A bea: VA da 


kumpanya ng langis sa buong Ta gaPk jn rag 


mundo. Noong 1900, nabili ng 
kumpanya ang Pacific Coast 


Oil Company at noong 1906, 

isinanib nito ang kanyang 

operasyon sa Pacific Oil na ngayon ay Chevron. Nang pumasok ang 
Standard Oil sa California noong 1900, mayroon nang pitong integradong 
kumpanya ng langis doon. Ang Union Oil Company of California ang 
pinakamahalaga sa mga ito. 


Ang Union Oil Company of California ay naitatag noong Oktubre 
17, 1890. Nabuo ito sa pagsasanib ng tatlong Southern Californian oil 
companies, ang Sespi Oil Company at Torrey Canyon Oil Company na iisa 
ang may-ari at ang Hardison and Stewart Company. Ang holding company 
nito ay ang Unocal Corporation. 

Para makontrol ang produksyon at distribusyon ng langis, binuo ang 
Standard Oil Trust noong 1882. Noong 1899 nilikha ng Trust ang Standard 
Oil Company (New Jersey) at ito ang naging parent company. Kinontrol 
ng Trust ang mga myembrong korporasyon sa pamamagitan ng stock 
ownership, kaayusang katulad ng kasalukuyang holding company. 


Naging matindi ang kumpetisyon ng mga malalaking kumpanya ng 
langis. Sa Pennsylvania binuo ang mahigpit na kakumpetensya ng Standard 
Oil, ang Pure Oil Company, Ltd. noong 1895. Tumagal ang kumpetisyon 
nang mahigit kalahating siglo mula noon. 


Marami pang maliliit na kumpanya ng langis ang umusbong. Sa 
pagkakadiskubre ng mina ng langis sa Corsicana, Texas noong 1890s 
umakit ito ng iba pang namumuhunan na magtayo ng maliliit na kumpanya, 
isa na rito si Joseph Cullinan na kalaunan ay nagtayo ng Texas Company na 
magiging mahigpit na kakumpitensya ng Standard Oil. Si Henri Deterding, 
na bumuo ng grupong Royal Dutch-Shell sa Holland at Great Britain ay 
lumipat sa California noong 1912 kasabay ng kanyang American Gasoline 
Company (Shell Company of California matapos ang 1914). 


Sa paglaki ng kapital at kapangyarihan ng Standard Oil, nahiwalay 
ito sa mga kapwa namumuhunan at sa mamamayan mismo. Nilabanan 
ng Standard Oil ang kanyang mga kakumpetensya sa pagpapababa ng 
bayad sa perokaril at shipment. Inimpluwesyahan din nito ang lehislatura at 
maging ang kongreso ng kanilang bansa. Noong 1911, idineklara ng Korte 
Suprema ng US na minomonopolisa ng Standard Trust ang kalakalan ng 
langis at nag-utos ito na buwagin ang Trust sa 43 na kumpanya. 

Kalakhan sa mga kumpanyang ito sa kalaunan ay naging bahagi ng 
"Seven Sisters” na nagdomina sa pandaigdigang produksyon ng langis 
sa ika-20 siglo. Sa kasalukuyan, sila pa rin ang mayorya sa mga pinaka- 
dambuhalang kumpanya sa langis na nagmula sa dating Standard Oil. 
Ang paglakas ng bentahan ng gasolina para sa mga sasakyan at mga 
eroplano noong 1900s ang nagtulak para sa paghahanap pa ng mas 
maraming pagkukunan ng langis sa US. Nang malikha ang internal 
combustion engines, ang mga nagrerepina ay naghanap ng pamamaraan 


na magprodyus ng mas pinaunlad na uri ng gasolina. 


Ang eksplorasyon ng langis sa North America noong ika- 20 siglo ang 
nagdala sa US bilang pangunahing prodyuser ng langis sa kalagitnaan ng 
siglo. Nang umabot na sa sukdulan ang dami ng makukuhang langis sa US 
noong dekada 1960, nalampasan na ito sa produksyon ng langis ng Saudi 
Arabia at ng Russia. Itinulak ng gubyerno ang mga kumpanya ng langis na 
maghanap ng mapagkukunan nito sa ibang bayan. Kaya ang kumpanyang 
ito ay namuhunan sa Middle East, Southeast Asia at South America at 
nagpatuloy sa iba pang lugar habang patuloy na nag-eeksport ng langis 
ang US. 

Noong dekada 1930, ang tinaguriang “Seven Sisters” ang komokontrol 
sa produksyon ng langis sa buong mundo. Ang tinatawag na “Seven 
Sisters” ay ang kumpanyang Anglo-Persian (pinagmulan ng British 
Petroleum), Shell, at tatlong pinanggalingan ng Chevron (Standard Oil of 
California, Gulf Oil at Texaco): at ang Exxon at Mobil na pawang mga galing 
sa Standard Oil. Ang mga kumpanyang ito ang nagmay-ari ng lahat ng 
karapatang magmina ng langis sa Iran, Iraq, Saudi Arabia at sa Persian Gulf. 


Dahil gumagana bilang kartel, nakokontrol nito maging ang mga prodyuser 


ng langis sa mga bansang atrasado. 


Standard Oil of Royal Dutch Shell Anglo-Persian Standard Oil Co. of 
New Jersey (Esso) (Anglo-Dutch) Company (APOC) New York (Socony) 


Chevron 
h IN kad 
Pm N 
Standard Oil of Gulf Oil Texaco 
California (Socal) 

ANG HIDWAAN SA PAGITAN NG US AT MGA BANSANG ARAB 


Sa maagang bahagi ng dekada 1970, tumaas ang konsumo ng langis sa 
US sa anyo ng gasolina at iba pang produkto nito habang bumaba naman 
ang produksyon ng langis sa sariling bansa. Nagresulta ito sa papalaking 
bolyum ng iniimport na langis ng US. Inakala ng US na habambuhay siyang 
susuplayan ng langis ng mga bansang Arab. Subalit ang pag-asang ito ay 
nalusaw noong 1973, nang magpatupad ng oil embargo ang Organization 
of Arab Petroleum Exporting Countries (OAPEC) na nagbunga ng pagliit ng 
supply ng langis dahilan para tumaas ang presyo nito sa malaking bahagi 
ng dekada 1970. 


Bago ito, noong 1948, ang Allied Powers ay kumuha ng lupain sa mga 
dating kontrolado ng Great Britain na teritoryo ng Palestine upang itatag 
ang estado ng Israel, para diumano maging tahanan ng mga lagalag 
na Hudyo sa buong mundo. Karamihan sa mga mamamayang Arab sa 
rehiyon ay hindi kumikilala sa bansang Israel. Dahil dito, sumiklab ng mga 
ispontayong pag-atake at may mga panahong nagiging ganap na sigalot. 
Isa sa mga Arab-Israeli war ang Yom Kippur War na nagsimula noong 
Oktubre 1973 nang atakehin ng Egypt at Syria ang Israel sa panahon ng 
Jewish holiday na Yom Kippur. Inutos ni US president Richard Nixon na 
magpadala ng tulong sa Israel. Bilang tugon , ang mga kasapi ng OAPEC ay 
nagbawas ng produksyon ng petrolyo at nagdeklara ng oil embargo sa oil 
shipments ng United States at Netherlands, ang mga bansang pangunahing 
sumusuporta sa Israel. 


Noong dekada 1960 at 1970 may mga pagsisikap na ang oil-exporting 
nations na baguhin ang sistema ng kalakalan ng langis sa buong mundo na 

papabor sa kanila at kontrahin ang monopolyo 
sa langis ng mga imperyalistang bansa (o ng 
“Seven Sisters”). Noong 1960, ang Saudi Arabia 
at iba pang oil-exporting nations ang bumuo ng 
Organization of Petroleum Exporting Countries 
(OPEC). Ito ay bilang pangontra sa “Seven 


Sisters” na mga multinasyunal na kumpanya 

ng langis. Nais nilang magkaroon ng mas 
mahigpit na kontrol sa kanilang yamang langis. 
Nagsimulang kontrolin ng OPEC ang presyo ng 
langis sa pamamagitan ng dami ng produksyon 
nang ihiwalay ni dating pangulong Richard 
Nixon ng US ang dolyar mula sa gold standard 
noong 1971. 


Ang koordinasyon sa pagitan ng mga 
bansang ito sa balangkas ng OPEC ay naging 
madali sa kanila na isabansa ang produksyon 
ng langis at kontrolin ang pagpipresyo ng 
langis pabor sa kanila at hindi maapektuhan 
ng mga parusang militar o pang-ekonomya 
ng US. Bago ang pagkakabuo ng OPEC, ang 
mga indibidwal na bansa ay napaparusahan 
kapag hindi sila sumusunod sa dikta ng 
imperyalistang US. Tulad na lamang sa kaso 
noong 1953 nang inudyukan ng US at UK 
ang isang kudeta laban sa presidente ng Iran 
matapos nitong isabansa ang industriya ng 


langis. Maaari ding pabawasan ang produksyon ng langis ng mga bansang 


hindi sumusunod o kumokontra sa interes ng “Seven Sisters”. 


Mula 2018, ang 13 bansang myembro ng OPEC ay tinatayang may 


446 ng pandaigdigang produksyon ng langis at 81.596 ng pandaigdigang 


reserba ng langis. Pero bago ang krisis sa langis noong 1973, kontrolado 


ng “Seven Sisters” ang 854 ng reserbang langis sa buong mundo. Noong 


2021, ang 80.44 krudong langis ay hawak ng mga bansang myembro ng 
OPEC. 


MGA BANSANG MYEMBRO NG OPEC 

Ang imperyalismong US ang may kontrol sa pandaigdigang industriya 
ng langis. Dito nagmumula ang anim na malalaking kumpanya ng langis sa 
kasalukuyan. 


Ang pinakamalalaking monopolyo sa industriya na tinatawag ding 
big oil o supermajors ay pumapatungkol sa kanilang kapangyarihan sa 
ekonomya at pulitika sa US at maging sa buong daigdig. Binubuo ito ng 
ExxonMobil, Chevron, BP, Shell, Eni, TotalEnergies at ConocoPhillips. Ang 
mga supermonopolyong ito ay magkakaugnay sa industriya at nag-oopereyt 
sa lahat ng aspeto ng produksyon ng langis. 


Sa ilalim ng imperyalistang globalisasyon, naganap ang pagsasanib 
ng malalaking kumpanya sa langis upang higit pang makontrol ang 
pandaigdigang pamilihan sa langis . 


Noong 2005, isinanib ng Union Oil Company ang kanyang buong 
upstream petroleum bussiness sa Chevron. Bago pa ito, noong 1997 
ay ibinenta na ng Unocal sa Tosco Corporation ang operasyon nito sa 
pagbebenta at pagrerepina, kabilang ang lahat ng karapatan ng Union 
sa 76 brand sa pagrerepina at pagbebenta ng langis. Nabili naman ang 

PAGSASANIB NG 
MALALAKING 
KUMPANYA SA LANGIS 

Tosco ng Phillips Petroleum 
na bandang huli ay nagsanib 
sa Conoco at bumuo ng 


ConocorPhillips. 


Resulta ng pagsasanib 
ang pagkakabuo ng 
pinakamalalaking 
pandaigdigang korporasyon. 
Sa pagitan ng 2005 at 2007, 
ang kita ng anim na higanteng 
kumpanya sa langis ay may 
kabuuang USS 494.8 bilyon. 
Lahat ng mga nagsanib na 
mga kumpanya ay naging 
nangungunang mga kumpanya 
sa buong mundo. Ang 
ExxonMobil ay nasa ika-12 
pwesto, BP ay ika-35 at ang 
Chevron ay ika-37 sa listahan 
ng pinakamayayamang 
kumpanya noong 2022. 


Ang Saudi Aramco ay 
isa sa limang kumpanya 
na may trilyong halaga ng 


pamumuhunan bilang pangatlo 

sa pinakamalalaking kumpanya sa ngalan ng pamumuhunan. Ang halaga 
ng yaman ng kumpanya ay katumbas ng pinagsanib na 19 na kumpanya 
na nasa listahan. Subalit ang mas nakakagulat ay ang napakabilis na 
paglago ng kita nito sa loob lamang ng kulang dalawang taon mula noong 
Disyembre 2019. 


Ang Aramco ang may pinakamalaking kinita noong 2019 na umabot sa 
588 bilyon ang netong kita. Naungusan ito ng kumpanyang Apple sa kita 
noong 2020 sa pagbaba ng kita nito tungong 549 bilyon sa kasagsagan ng 
pandemya. Subalit sa pagtaas ng presyo ng langis bumalik ito sa pwesto 
bilang may pinakamataas na kinita noong 2021 na umabot sa S1 10 bilyon. 
Pagsapit ng 2022 kumita ito ng makasaysayang 5161 bilyon na mas 
mataas ng 45.64 sa kita nito sa sinundang taon. 


Ang produksyon, distribusyon, pagrepina, at pagbebenta ng langis sa 
kabuuan ay bumubuo ng pinakamalaking pandaigdigang industriya sa 
halaga ng dolyar. 


Ang tatlong nangungunang prodyuser ng langis sa buong mundo 
ay ang United States, Russia at Saudi Arabia. Ang 804 reserbang langis 
ay matatagpuan sa mga bansa sa Middle East at ang 62.5X nito ay 
matatagpuan sa Saudi Arabia, United Arab Emirates, Iraq, Qatar at Kuwait. 


Noong 2020, ang pinakamalalaking prodyuser ng langis at ang dami 
ng kanilang produksyon ay ang mga sumusunod: US 18.60 milyong bariles 
kada araw, Saudi Arabia 10.82 milyong bariles, Russia 10.50 milyong bariles, 
Canada 5.6 milyong bariles at China 5.3 milyong bariles. 

Sa Asia, ang China ang may pinakamalaking produksyon ng langis 
noong 2020 na may kabuuang 4.93 milyong bariles kada araw kasunod ang 
India. 


Noong 2020 ang kabuuang pandaigdigang produksyon ng langis ay 
88.4 milyong bariles kada araw. Ang Asia-Pacific ang kumokonsumo ng 38X 
ng langis. 


Ang heograpikal na distribusyon ng malalaking kumpanya ng langis ay 
nagpapakita ng pandaigdigang kontrol ng mga ito. Ang nangungunang 20 
kumpanya ng langis ay galing sa 10 iba't ibang bayan. Ang US ay may anim 
na kumpanya, habang apat sa Russia. Ang natitirang 10 ay sa China, Brazil, 
Saudi Arabia at Europe. 


Bilang pangatlo, kopo rin ng Russia ang signipikanteng bahagi ng 
pandaigdigang pamilihan sa enerhiya. Isa ito sa tatlong pangunahing 
prodyuser ng krudong langis sa buong mundo. Ito ay may reserbang langis 
na umaabot sa 107.8 bilyong bariles. Ang produksyon nito ng langis at gas 
ay umabot sa 10.5 milyong bariles kada araw o 144 ng kabuuang suplay ng 
langis sa buong mundo. Nagluluwas ito ng 4.7 milyong bariles kada araw 
ng krudo sa iba't ibang panig ng mundo. Ang China ang pinakamalaking 
importer ng krudo (1.6 milyong bariles kada araw) mula sa Russia pero 
signipikante pa rin ang iniluluwas na langis ng Russia sa Europe na 
umaabot sa 2.4 milyong bariles kada araw. Ang halaga ng eksport nito ng 
krudong langis ay USS 110.12 bilyon. 

LANGIS: NANGUNGUNANG 


PRODYUSER VS. KONSYUMER 


Ipinapakita ng infograph na ito ang mga nangungunang prodyuser at 
konsyumer ng langis sa mundo. 

Pinagkunan: Strategic Culture Foundation at Worldometers 


Ang Russia rin ang pumapangalawa sa prodyuser ng natural gas 
sunod sa United States at may pinakamalaking reserba nito. Ito rin ang 
pinakamalaking exporter ng natural gas sa buong mundo. Ang Rosneft 
ang pinakamalaking kumpanya ng langis sa Russia at sumunod dito ang 
LUKOIL. Ang iba pang kumpanya ng langis sa Russia sa langis ang Gazprom 
Neft, Surgutneftgaz, Tatneft at Russneft. 


Ito ay may malaking crude export pipeline capacity kaya kinakaya nitong 
magluwas ng malaking bolyum ng langis direkta sa Europe at Asia. May 
kapasidad itong magrepina ng tinatayang 6.9 milyong bariles kada araw. 


Ang gerang proxy ng US/NATO sa Ukraine laban sa Russia ay isang inter- 
imperyalistang gera. Manipestasyon ito ng nagpapatuloy na krisis ng bulok 
na sistemang monopolyong kapitalismo. Kabilang sa mga estratehikong 
layunin ng US na kontrolin ang malaking merkado ng likas na gas ng Russia 
sa Europe. 


Ang China bilang isang bagong imperyalistang bansa ay may 
mahalagang papel ngayon sa pandaigdigang produksyon at pamilihan 
ng langis. Ang China ang panlima sa pinakamalaking prodyuser ng 
repinadong langis sa buong mundo noong 2020. Nagsusuplay ito ng 4.27 
milyong bariles kada araw o 5X4 ng pandaigdigang suplay ng langis. 


Walang malaking reserba ng langis ang China. Umaasa ito sa pag-import 
ng krudong langis at pagpoproseso nito. Subalit naungusan na nito ang US 
sa kapasidad sa pagrerepina ng langis noong 2022. Lumaki ang kapasidad 
nito ng 920 milyong tonelada kada taon o 18.4 milyong bariles kada araw 

kumpara sa US na umabot lamang ng 17.6 milyong bariles kada araw nitong 
Disyembre 2022. Mayroon itong 32 kumpanya sa pagrerepina na may 
pinakamababang kapasidad na 200,000 bariles kada araw. 


Dagdag pa, malaki ang demand para sa repinadong langis sa Asia 
na maaaring suplayan ng China. Ang repinadong langis ay mahalagang 
sangkap sa paggawa ng pagkain, damit, cosmetics, pestisidyo at maging 
mga panloob na bahagi ng sasakyan. 


Sa taong 2025, inaasahan na lalaki pa ang kapasidad ng China sa 
pagpoproseso ng krudong langis at aabot ito sa 1 bilyong metriko tonelada 
kada taon, o 20 milyon bariles kada araw mula sa 17.5 milyong bariles sa 
katapusan ng 2020, ito ay batay sa pagtaya ng China National Petroleum 
Economics tt Technology Research Institute. Ang paglakas ng kapasidad ng 
China sa pagrerepina ng langis ay may malaking epekto sa pandaigdigang 
industriya ng langis. Ang pagluluwas ng repinadong langis ng China ay 
lumaki sa mga bansang Hongkong, Singapore, Australia, South Korea at 
kabilang na ang Pilipinas. Ramdam na ito ng iba pang kumpanya ng langis, 
partikular ang Shell na binawasan na ang kapasidad sa pagrerepina noong 
2020 sa Singapore. Ibig sabihin nito, sa pangunguna ng China sa pagrepina 
ng langis sa buong mundo lalaki ang papel nito sa buong rehiyong Asia at 
maging sa buong mundo. 


Ang pwersahang pag-angkin ng China sa buong South China Sea 
(SCS), kabilang na ang West Philippine Sea ay dahil sa mayamang rekurso 
ng langis at natural gas na makukuha rito. Ayon sa US Energy Information 
Agency, ang tinatayang deposito ng langis sa SCS ay 14 trilyong bariles ng 
natural gas at 16-30 bilyong bariles ng langis. 

GAANO KALAKI ANG KINIKITA NG MGA 
HIGANTENG KUMPANYA NG LANGIS? 


Ayon sa pag-aaral, ang mga kumpanya ng langis at gas ay kumita 
ng 52.8 bilyon netong kita bawat araw sa huling 50 taon. Ang kabuuang 
nakopo ng mga petro-states at mga kumpanya ng langis mula 1970 ay 
umabot na sa 552 trilyon. Malaki ang tinutubo ng mga kartel sa langis dahil 
sa nililikha nilang artipisyal na kakulangan ng suplay para itaas ang presyo 
ng langis. 


Sa kasagsagan ng pandemyang Covid-19 kumita ang 25 
nangungunang kumpanya ng langis sa buong mundo ng 5205 bilyon noon 
lamang 2021. Lumaki pa ito sa unang kwarto ng 2022 (Tingnan ang graph 
na Tubo ng 5 Nangungunang Kumpanya ng Langis at Gas sa 2022). Tumaas 
ang kita ng limang kumpanya ng langis sa US--Shell, Exxon Mobil, BP, 
Chevron at ConocoPhillips ng mahigit 2004 sa unang kwarto pa lamang ng 
2022. Ito ay may kabuuang S35 bilyon sa loob lamang ng tatlong buwan. 


Sa buong taon ng 2022 ang Exxon Mobil ay kumita ng 555.7 bilyon 
o 56.3 milyon kada oras. Habang ang Chevron naman ay kumita ng 
536.5 bilyon kung saan dumoble kumpara sa kinita nito noong 2021. Sa 
kaparehong taon, ang Shell ay kumita ng 532.2 bilyon pinakamataas sa loob 
ng 115 taong pag-opereyt nito at ang BP ay kumita din ng 527.7 bilyon mas 
mataas kumpara sa 512.8 noong 2021. 


Sa kasalukuyan, madalas na idinadahilan sa pagtaas ng presyo ng 
langis ang diumanong nagaganap na gyera sa Ukraine. Subalit, makikitang 

malaki ang kinita ng mga higanteng kumpanya ng langis sa pinalobong 
presyo ng langis. Umabot na sa 5131.1 bilyon ang kinita ng ExxonMobil, 
Chevron at Shell dulot ng walang tigil na ispekulasyon na nagpasirit sa 


presyo ng mga produktong petrolyo. 


Ang China National Offshore Oil Corporation (CNOOC), pinakamalaking 
kumpanya ng langis sa China, ay may naiulat na netong kita na 515 
bilyong sa loob lamang ng siyam na buwan noong 2021. 


TUBO NG 5 NANGUNGUNANG KUMPANYA 
NG LANGIS AT GAS SA 2022 

Tala: Hinalaw ang mga graph mula sa financial statements ng mga kumpanya. 
Kinakatawan ng mga tubo ng Chevron at ExxonMobil ang kabuuang kita nila, sinasalamin ng 
tinubo ng lahat ng iba pang kumpanya ang adjusted earnings o ang katumbas na profit indicator. 

Isa pang paraan ng pagpapalaki ng tubo sa industriya ng langis ay 
hoarding o ang pag-iimbak nito na ginagawa ng mga supermonopolyo 
kapag mababa ang presyo nito hanggang tumaas muli ang presyo saka 
nila ito ibebenta. Dito pumapasok ang ispekulasyon sa langis. Marami sa 
mga ispekulador sa pinansya at kumpanya sa langis na bumili ng mga oil 
future at reserbang suplay ng langis sa mababang presyo ay tumatabo 
nang malaki sa mataas na pagsirit ng presyo. Maging ang iba pang 
mga monopolyo kapitalista ay nakikisangkot sa ganitong transaksyon 
tulad ng Morgan Stanley, Goldman Sachs at ang Citicorp na kumita sa 
simpleng pag-iimbak ng langis. Patunay nito na noong 2009 ang isa sa 
pinakamalaking oil tankers ay ginamit na imbakan ng langis imbes na sa 
transportasyon. 


Noong 2014 hanggang 2015, sinamantala ng mga monopolyo 
kapitalista ang pagbagsak ng presyo ng langis ng 604 para mag- 
imbak. Bumili sila ng minimum na 25 milyong bariles para itago sa mga 
supertankers at ilabas lamang kung kailan tumaas na muli ang presyo ng 
langis. Isa ang Shell sa mga kumpanyang nag-imbak sa mga supertankers 
na umabot ng 12 buwan. Noong 2020 ang mga rail at road tankers at mga 
di na ginagamit na tubo ng langis ay ginamit ding imbakan ng langis sa 
kaparehong layunin. 


PAGTAAS AT PAGBABA NG PANDAIGDIGANG PRESYO NG 
LANGIS 


Sinasabi na ang pandaigdigang presyo ng langis ay relatibong istable 
noong ika-19 at maagang bahagi ng ika-20 siglo. Nagkaroon lang ng 

pagbabago noong dekada1970, kung saan nagkaroon ng signipikanteng 
pagtaas ng presyo ng langis sa pandaigdigang pamilihan. Salik dito ang 
mga kaganapan sa daigdig na nakaapekto sa presyo ng langis. Ilan sa 
mga sinasabing tampok dito ay ang oil embargo ng OPEC sa mga bansang 
sumuporta sa Israel sa panahon ng Yom Kippur War na nagresulta sa krisis 
sa langis noong 1973. Nang wakasan ang embargo noong Marso 1974, 
tumaas na ang presyo ng langis ng 1644: ang Iranian Revolution noong 
1979, kung saan dumoble ang presyo ng langis. Samantala, ang krisis 
pampinansya noong 2007-2008, at noong 2013 ay lumikha ng sobrang 
suplay ng langis na nagbunga ng pinakamalaking pagbaba sa presyo ng 
langis noong 2014 hanggang 2016. Ang iniresulta nitong 7094 na pagbaba 
ng pandaigdigang presyo ng langis ay isa sa pinakamalaking pagbawas 
ng presyo nito mula noong WWII at ito rin ang pinakamahabang panahong 
pagbaba mula noong 1986. 


KABUUANG KITA NG OPEC SA PAG-EKSPORT NG LANGIS 

Ang pangkasaysayang pagtaas ng presyo ng langis ay makikitang 
bumilis mula 2004-2008. Sa panahong iyon, malaki ang pangangailangan 
ng langis sa ekonomya subalit limitado ang produksyon. Sa ikalawang 
kwarto ng 2008, tumaas ang presyo ng langis nang 1254 kada bariles. 
Bumagsak ito nang 664 matapos ang pandaigdigang krisis sa pinansya. 


Ang hidwaan ng Russia at Saudi Arabia noong 2020 hinggil sa 
presyuhan ng langis ay nagresulta sa 654 pagbaba nito sa pandaigdigang 
pamilihan sa pagsisimula ng pandemyang CovVid -19. Sa panahon ng 
pandemya noong 2020 kung saan ipinatupad ang mga lockdown, bumaba 
ang presyo ng langis na umabot sa 40X sa loob ng tatlong buwan. Noong 
2021, ang muling pagtaas ng presyo ng langis ay itinulak ng paglaki umano 
ng demand dahil sa pagtatapos ng pandemya. Tumaas ang presyo ng 
langis nang 2164 mula sa lebel ng presyo nito noong pandemya noong 
unang kwarto ng 2022. Itinuturong mga dahilan nito ang diumano ng 
economic recovery ng mga bansa matapos alisin ang mga lockdown at 
epekto sa suplay ng langis ng nagaganap na gyera sa pagitan ng Russia at 
Ukraine. Nitong 2022, ang presyo ng Brent crude oil ay pinakamataas mula 
noong 2014 na nagkakahalaga ng 588 kada bariles. 


Tumaas ang presyo ng langis nang mahigit na sa pitong ulit mula ng 
magsimula ang gyerang Russia-Ukraine. Maraming bansa sa Europe sa 
pangunguna ng US ang nagdeklara ng pag-ban sa pag-import ng langis sa 
Russia. 


Noong Oktubre 2022, ang OPEC:- ay nagkasundo na magbabawas ng 
produksyon ng langis ng dalawang milyong bariles kada araw. Ipinatupad 


Indeks: Langis | 31 


ito noong Nobyembre 2022. Ginawa nila ito dahil bumagsak ang presyo ng 
langis mula sa 5120 kada bariles tungong 580 kada bariles noong Hunyo 
2022. Ito ay sa kabila ng presyur ng US na dapat magprodyus sila ng langis 
para itaas ang suplay at pababain ang presyo nito. Dahil dito napilitan si 
President Biden ng US na atasan ang kanilang Department of Energy na 
maglabas ng 10 milyong bariles mula sa kanilang Strategic Petroleum 
Reserve. Matatandaang ang US ay nag-angkat din ng langis para sa 
pangangailangan nito. 


Malaki ang negatibong epekto ng pagtaas ng presyo ng langis sa 
ekonomya ng daigdig. Pinapataas nito ang gastos sa produksyon ng 
maraming produktong pangkonsumo. Dahil ang suplay ng petrolyo at 
natural gas ay mahalaga sa agrikultura at transportasyon, magdudulot ito 
ng pagtaas ng presyo ng mga hilaw na materyales para sa produksyon ng 
pagkain at iba pang bilihin at maging serbisyo. 


TRANSISYON SA “MALINIS NA ENERHIYA" 


Malaking usapin ngayon sa daigdig ang pagbabago ng klima (climate 
change) dulot ng pagnipis ng ozone layer ng mundo dahil sa laki ng carbon 
emissions na nanggagaling sa pagsusunog ng langis (fossil fuel) bilang 
pangunahing pinagkukunan ng enerhiya sa buong mundo. Katunayan, 
may malakas nang pandaigdigang panawagan na bawasan ang carbon 
dioxide emissions at gumamit sa tinatawag na “clean energy ”--wind, solar 
at storage at iba pa para makamit ang net zero greenhouse gas emissions. 
Ang net zero green house gas emissions ay pagkakamit na mabalanse ang 
mga gas emissions na nililikha at inilalabas upang sa gayon ay malimitahan 
ang nadadagdag na emissions sa atmospera. 

Sa kasalukuyan, ginagamit pa itong rason para higit pang lumaki ang 
kita ng mga dambuhalang kumpanya sa langis. Ikinakatwiran nila ang 
gastos para sa transisyon nila sa mga proyektong may mababang gamit 
ng carbon sa pagtataas ng presyo ng langis at sa hindi pagbabayad ng 
karampatang buwis. Gayunman, mas malaki pa rin ang pamumumuhunan 
nila sa mga bagong oil ang gas fields. Noong 2020, 196 lamang ang naiulat 
na gastos ng mga ito sa clean energy na tumaas tungong 4X4 nitong 2021 
ayon sa International Energy Agency (IEA). Ang patuloy na pamumuhunan 
nang malaki sa oil exploration ay magbabalewala sa pagsisikap na 
makontrol ang pag-init ng mundo sa 1.5'C ayon sa mga grupong 
pangkalikasan. 


Plano ng BP na mamuhunan ng 52-3 bilyon sa renewable energy sa 
2025, subalit ang pangkabuuang pangangapital nito ay #60 bilyon na 
tiyak na higit pang magpapataas sa greenhouse emissions. Ang parehong 
kumpanya ay gumastos ng 53.2 bilyon sa “clean energy” noong 2016, pero 
sa kaparehong panahon ay nangapital sa oil exploration and development 
ng 584 bilyon. Dagdag pa, ang “blue hydrogen" na inihahanay rin bilang 
"green energy" ay may mas mataas pa ring carbon emission kaysa sa natural 


gas. 


Ang Shell ay mamumuhunan din ng 52-3 bilyon para sa mga aktibidad 
na may mababang carbon, kung saan 1054 ito ng kanyang pamumuhunan, 
subalit mamumuhunan pa rin ng S58 bilyon para sa upstream fossil fuel 


production. 

KASAYSAYAN NG INDUSTRIYA NG LANGIS 


Ang kasaysayan ng industriya langis sa Pilipinas ay kasaysayan ng 
dayuhang monopolyong kontrol. Noon pa mang ika-19 na siglo ay nag- 
eeksport na ang US ng langis sa bansa nang magsimula itong gumamit ng 
langis para sa mga sasakyang pandagat, kerosene, at gasolina. Panahon 
din ito ng pagpasok ng mga sasakyang galing US, mga lutuan at ilaw na 
gumagamit ng kerosene o gaas. Ang malalaking pangalan sa kasaysayan ng 
industriya ng langis tulad ng Shell, Mobil, Texaco at Chevron ay pumasok 
sa Pilipinas. Patunay nito, bago ang WWII, naitayo na ng Standard Oil ang 
Pandacan Oil Terminal. 


Ang Caltex ay nakapasok na sa Pilipinas noong pang 1917 nang ang 
Texas Company ay nagbenta ng mga produktong langis sa bansa sa 
pamamagitan ng lokal na distribyutor nitong Wise ang Co. Noong 1921 
ang Texaco (Philippines) ay pormal na itinayo sa Pilipinas at nagbukas ng 
opisina nito sa Binondo, Manila. Makalipas ang 11 taon ang Pandacan oil 
depot nito ay ginawang susing terminal para sa distribusyon ng produktong 
langis sa mga kalapit na probinsya sa pamamagitan ng lantsa. 

Kasing aga ng 1900, ang Pilipinas ay sumalig sa pag-iimport ng mga 
produkto ng US at pag-eeksport ng mga hilaw na materyales. Kasabay nito 
ibinukas ng kolonyal na gubyerno ang kagubatan ng Pilipinas sa pagtotroso 
at pagmimina kabilang na ang paghahanap ng mapagkukunan ng langis. 
Noong 1896, ang Smith Bell and Co. ay nagkaroon ng oil drilling sa Cebu. 
Ito ang pinakaunang minahan ng langis sa bansa. Matapos ito ay marami 
pang sumunod na oil exploration sa iba't ibang bahagi ng bansa mula 
1950s hanggang 1970s. 


Mula 1950 hanggang 1970, may kumpetisyon na sa hanay ng anim na 
malalaking kumpanya ng langis sa Pilipinas--ang Shell, Caltex, Esso, Mobil, 
Filoil at Getty. Sa panahon ng diktador na si Marcos Sr. niluwagan ang 
sistema para sa mga namumuhunan sa langis sa ilalim ng Service Contract 
(SC) System. Nagbigay ito ng maraming insentibo at tax exemptions. Sa 
ilalim ng nasabing sistema mayroong 184 na minahan ng langis sa bansa na 
nagkaroon ng kabuuang produksyon noong 1979 ng 7.18 milyong bariles-- 
ito ang pinakamataas na produksyon ng langis sa kasaysayan ng bansa. 


MABABANG PRODUKSYON 
Langis ang pangunahing pinagkukunan ng enerhiya sa bansa. Dito 
nanggagaling ang 984 ng kabuuang pangangailangan ng bansa sa 


enerhiya. 


Sa pagtaya noong 2016, meron lamang itong 138.5 milyong bariles 
na reserbang langis na naglagay sa Pilipinas sa ika- 64 na pwesto sa 

buong mundo (0.0194 sa kabuuang reserbang langis sa buong mundo). 
Umaabot lamang ng 33,258 bariles kada araw ang produksyon ng krudong 
langis (8.896 ng reserbang langis ng bansa). Napakababa nito kumpara sa 
kinokunsumong langis sa bansa na umaabot ng 429,000 bariles kada araw. 
Samakatwid, mayroong arawang kakulangan na 397, 742 bariles. Higit 
kalahati o 5246 (222,133 bariles kada araw) ng langis na kinokonsumo ng 
bansa kada araw ay iniimport. Ang ambag ng industriya sa Gross Domestic 
Product (GDP) ng bansa ay 0.044 noong 2000 hanggang umabot lamang 
ng 0.464 noong 2019 ayon sa Philippines Statistics Authority. 

Mas bumaba pa ang lokal na produksyon ng langis noong 2020 na 
umabot lamang ng 0.874 ng kabuuang suplay ng langis sa bansa dahil sa 
pagbaba ng 12.796 ng produksyon nito noong 2019 mula 522.6 kilong 
tonelada ng langis tungong 456.3 kilong tonelada. Simula noong 2015 ay 
pababa na produksyon ng langis dahil sa pagkonti ng produksyon ng mga 
gumaganang oil fields. Ang oil wells sa Nido, Matinloc at North Matinloc 
ay tumigil na sa operasyon, habang ang Galoc at Alegria naman ay may 
mababang bolyum ng produksyon. 


Ayon sa gubyerno, ang reserbang krudong langis ng bansa ay halos 
ubos na. Ang mga naitayong minahan ng langis sa hilagang bahagi ng 
Palawan (West Linapacan, Tara, Galoc at Cadlao) ay isinara na dahil sa 
mahinang produksyon nito. 


May maliit na bahagi ng pagmimina ng natural gas sa karagatan sa 
kanlurang bahagi ng Palawan, ang Malampaya gas field na nagsimulang 
mag-opereyt noong 2001 ngunit lubhang mababa ang kantidad na 
umaabot lamang ng 12.1 million cubic meters kada araw. Nakapagde- 
deliber ito ng clean fuel sa limang planta sa Batangas. Kinaya lamang 
nitong suportahan ang 404 ng pangangailangan sa enerhiya ng Luzon sa 
kalakasan ng produksyon nito. 


Dahil hindi prayoridad ng gubyerno ang pagkakaroon ng sariling 
industriya ng langis at walang sariling kapital para rito, ang mga 
eksplorasyon ng langis ay dominado ng dayuhan. Halimbawa nito ang 
Nido Petroleum ng Australian na may eksplorasyon ng langis sa Palawan 

at sa ilog ng Cagayan. Sa isang pag-aaral sinasabi na ang kakulangan 
natin ng langis ay hindi dahil sa kawalan ng mapagkukunan ng langis, 
kundi ang kawalan ng kapital ng bansa na magkaroon sa sariling 
eksplorasyon sa langis. Ang exploration drilling ng bansa mula sa 9 noong 
1991 ay bumagsak sa zero noong 1997. Ika nga, kung ang Indonesia ay 
nagkakaroon ng oil drilling ng 20 beses kada buwan, ang Pilipinas naman 
ay 400 beses sa loob ng 100 na taon. 


Noong 2018, may panimulang 14 na tinukoy na area ang Department 
of Energy (DOEF) para sa oil exploration na onshore at offshore na may 
pinagsamang saklaw na lawak na 7.28 milyong ektarya. Kinapapalooban ito 
ng mga sumusunod: Cagayan Basin - Area 1: East Palawan - Area 2, 3, at 4: 
Sulu Sea - Areab, 6, at 7: Agusan-Davao Basin - Area 8 at 9: Cotabato Basin 
- Area 10: West Luzon Area - 11, 12, 13 at 14 (Tingnan ang Petroleum Basin 
Prospectivity Map sa susunod na pahina). 


Ang DOE ay may minomonitor na 19 aktibong service contracts ng oil 
exploration. Pito sa mga ito may produksyon na at umambag ng 3.7 milyon 
toneladang langis o 6.6 X4 lamang kabuuang suplay ng langis sa bansa 
noong 2020. Samantala ang kabuuang konsumo ng langis noong 2020 ay 
umabot sa 32.7 milyong tonelada. 


Ang tinatayang reserbang langis ng bansa noong 2021 ay 3.86 milyong 
bariles ng langis, 265 milyong tonelada ng gas at 10.69 milyong bariles ng 
condensate na kalakhan ay nasa NorthWest ng Palawan at Cagayan Basin. 
Ang hydrocarbon sedimen tary basin ay tinatayang aabot sa 2.120 milyong 
bariles ng langis at 414.45 milyong tonelada ng gas. 

PAGSALIG SA DAYUHAN AT PRIBADONG KUMPANYA 


Noong 2000, mayroong apat na dayuhang kumpanya na nagmimina ng 
langis na naging pinakamalalaking kumpanya sa Pilipinas. Ang kanilang 
kabuuang pinagsama-samang benta ay higit P1.16 bilyon at may kitang 
P139.14 milyon at P1.22 bilyong assets. Ang mga ito ay kinabibilangan ng 
mga sumusunod: Supply Oilfield Services Inc, Nexus Petroleum, Inc., Alpha 
Offshore Drilling Services at ang Altisima Energy, Inc. 


Ang Supply Oilfield Services Inc. ay isang multinational company na 
itinayo ni Louis Paul Heussaf noong 1979. Nagbibigay ito ng serbisyong 
lohistika, manpower at mga serbisyo sa nakalipas na tatlong dekada. 
Mayroon itong aabutin sa 1,000 empleyado na may mga kliyenteng 
kinabibilangan ng Exxon Mobil, Halliburton, Shell, Total, Yamgaz 4 Technip. 
Ang Alpha Offshore Drilling Services ay isang Danish Company na itinayo 
noong 1997 na pagmamay-ari ni Director Mikkel Lund. 


Sa napipintong pagsasara ng Malampaya Gasfield sa 2024, ibinukas ng 
reaksyunaryong gubyerno sa mga dayuhan at mga pribadong kumpanya 
ang suplay ng natural gas sa bansa. Dahil dito, inaprubahan ng DOE ang 
pitong (7) LNG terminal projects na may tinatayang pamumuhunan na P88. 
8 bilyon. Dalawa sa mga nasabing proyekto ay nabigyan na ng “Permit to 
Construct”, ang FGEN LNG Corp ng grupong Lopez at ang Energy World 
Corp., na isang Australian-based company, habang ang iba pa ay binigyan 
na rin ng “Notice to Proceed”. Ang proyekto ay inaasahan mag-uumpisa 
bago ang taong 2025. Ang FGEN at ang Atlantic Gulf # Pacific Company 

of Manila, Inc. (AG4P) na may headquarters sa Singapore, ay itinakdang 
mag-opereyt noon pang 2022 para magsupply sa mga natural gas-fired 
powerplants. 


Sa kasalukuyan ang mga key player sa industriya ng langis sa bansa 
na kalakhan ay dayuhan o kaya'y subsidyaryo nito, at malalaking burgesya 
kumprador ay ang mga sumusunod: Alcorn (Production) Philippines, Inc., 
Alsons Consolidated Resources, Inc, Altisima Energy, Inc, Anglo-Philippine 
Oil @ Mining Corporation, Coplex Resources NI, Forum Exploration, Inc., 
Nido Petroleum Philippines Pty. Ltd., Novus Petroleum Limited, Petroz 
N. L., Philippine National Oil Company-Exploration, Unocal Sulu, Ltd., 
Pilipinas Shell Petroleum, Chevron Philippines, SeaOil Philippines, Liquigaz 
Philippines Corp, Cosco Capital Incorporated, Phoenix Petroleum, Unioil, at 
ang SL Harbor. 


Mahina rin ang kapasidad ng bansa sa usapin ng pagrerepina ng langis. 
Sa Asia, ikalima ang Pilipinas , kasama ang Singapore at Thailand sa dami 
ng repineriya, pero pang-siyam ito sa usapin ng nalilikhang repinadong 
langis. 


Ang ganitong katayuan ng industriya ng langis sa Pilipinas ang isa sa 
patunay ng atrasadong kalagayan ng ekonomya ng bansa. Dahil mababa 
ang kapasidad sa produksyon at pagrerepina, ang lokal na industriya ng 
langis ay lubhang nakasalalay sa pag-aangkat ng mga yaring produkto. Lalo 
pa itong aasa sa importasyon dahil sa hinaharap na matinding kumpetisyon 


mula sa mga dambuhalang nagrerepina ng langis, laluna mula sa China. 

Sa kalakhan, binubuo ang lokal na industriya ng langis ng pag-aangkat 
ng yaring mga produktong petrolyo (gasolina, diesel, kerosene at iba pa), 
pag-iimbak at distribusyon nito. Nag-aangkat din ng krudong langis para sa 
lokal na pagrerepina na nagsusuplay sa wala pa sa kalahati ng bentahan ng 
mga produktong langis. 


MGA HIGANTE SA PAGBEBENTA NG LANGIS 


Ang distribusyon ng langis sa Pilipinas ay pinaghaharian ng dalawang 
higanteng kumpanya: ang Petron Corp. na may kontrol sa 24.884 ng 
pamilihan, at ang Pilipinas Shell Petroleum Corp. na may 18.254, o 
pinagsamang 43.854 ng kabuuang bentahan. 


Ang Petron Corp, na dating pag-aari ng gubyerno ng Pilipinas, ay 
kontrolado na ngayon ng San Miguel Corporation na pinagmamay-arian ng 
malaking burgesyang kumprador na si Ramon Ang. Ito ang pinakamalaking 
kumpanya sa pagrerepina at pagbebenta ng langis sa Pilipinas na 
nagsusuplay ng mahigit sangkatlo ng pangangailangang langis sa bansa. 
Mayroon itong repineriya na nag-oopereyt sa Limay, Bataan na mayroong 
kapasidad na 180,000 bariles kada araw na pansamantalang isinara noong 
2020. Mula sa Bataan dinadala nito ang mga produktong langis sa 32 oil 
depot nito sa buong bansa na kadalasan ay sa byaheng- karagatan. Sa 
pamamagitan ng mahigit 2,400 service stations nagtitingi ito ng gasoline, 
diesel at kerosene sa mga motorista at pampublikong transportasyon. 
Nagbebenta rin ito ng Gasul, isang brand ng LPG. 


Ang Pilipinas Shell ay subsidyaryo ng multinasyunal na kumpanyang 
BP-Shell (dating Royal Dutch Shell na kumpanyang British). Ang Petron at 

KASAYSAYAN NG PETRON core. 


1933 Nagsanib ang Socony Vacuum Oil Company of New York at ang 
Standard Oil Company na naging Standard Vacuum Oil Company (Stanvac). 


195 3 Itinaguyod ni Claro M. Recto ang panawagan para sa pambansang industriyalisasyon 
sa gitna ng tumataas na pandaigdigang presyo ng langis. Mula rito, itinayo ng 
reaksyunaryong gubyerno ang National Oil Company. 


19 57 Nakuha ng Stanvac ang konsesyon na magtayo at mag-opereyt ng repineriya ng 
langis sa Bataan. 


1959 Itinayo ang FilOil Refinery Corporation. 


1962 Nagsara ang Stanvac. Kumuha ng operasyon nito sa pagrerepina at pagbebenta ng 
langis sa Pilipinas ang Esso Philippines, Inc. at FilOil Refinery Corporation. 
Ang Esso ang pangalang ginamit ng Standard Oil of New Jersey sa Pilipinas. 


1973 Sa pamamagitan ng Philippine National Oil Company (PNOC), binili ng gubyerno ang 
sapi ng Esso Phillippines, Inc. at FilOil Refinery Corporation. Ang Esso Phillippines Inc, 
ay naging PetroPhil Corporation (Petrophil). 


1974 Ang lahat ng Esso filling station ay pinalitan ng “Petron”. Ibinenta rin ng Mobil ang sapi 
nito sa FilOil Refinery sa PNOC. Ang mga yunit sa pagrerepina at pagbebenta 
ng langis ay isinanib sa Petrophil Corporation. 


19 88 Ang Petrophil Corporation ay pinalitan ng pangalang Petron Corporation. 


199 4 Sa ilalim ng neoliberal na programang pribatisasyon ng gubyerno, ang PNOC at Saudi 
Aramco Overseas B.V., ay pumirma sa kasunduan ng pagbili ng sapi na magbibigay sa 
kanila ng tig-4094 ng pag-aari sa Petron Corporation. Ang natitirang 2094 ng sapi ay 
ibinukas sa iba pang pribadong kumpanya at/ o indibidwal. 


20 06 Lumubog sa karagatan ang Petron oil tanker Solar 1 na may kargang langis. 
Ito ang Guimaras Oil Spill, isa sa pinakamalaking oil spill sa kasaysayan 
ng Pilipinas. 


20 08 Ibinenta ng Saudi Aramco ang buong sapi nito sa Petron sa Ashmore Group ng London. 
Hulyo, nakontrol nito ang 50.794 ng sapi sa Petron sa pamamagitan ng SEA Refinery 
Holdings B.V., at nabili ang 4046 sapi ng PNOC. Disyembre, nabili ng San Miguel 
Corporation (SMC) ang 50.196 ng sapi sa Petron Corp. 


2010 Nakontrol ng SMC ang mayorya ng sapi sa Petron Corporation. 


2012 Nabili ng Petron ang lahat ng downstream business ng ExxonMobil 


2013 Opisyal na nagbukas ng operasyon sa Malaysia ang Petron at pinalitan nito lahat ng 
Mobil oil stations sa buong Malaysia. 


Shell ay palaging kabilang sa limang 
pinakamalaking kumpanya sa bansa. 
Noong 2019, ang Petron ang numero 
unong kumpanya kung susukatin sa 


laki ng benta. 


Ang Pilipinas Shell Petroleum 
Corporation (Pilipinas Shell) bilang 
pumapangalawa sa nangungunang 
kumpanya ng langis sa Pilipinas ay 
may integradong refinery at supply 
chain sa buong bansa. Mayroon itong 
1,100 fuel stations hanggang noong 
katapusan ng unang hati ng 2022 at 
plano pang magtayo ng karagdagang 
40-60 nito hanggang 2025. Mayroon 
itong 24 fuel terminals at supply 
points, 10 bodega ng lubricants, 2 
bitumen (asphalt) facilities at network 
sa lohistika at transportasyon. Pag- 
aari nito ang nag-iisang Bitumen 
Production Facility sa bansa na nag- 
eeksport ng nasabing produkto sa 
lima pang bansa sa Asia. Interesado 
din itong pumasok sa eksplorasyon 
ng liquified natural gas (LNG) sa 
bansa. Ayon sa Department of 


Ang Pilipinas Shell Petroleum Corporation 
(SHLPH) ay itinayo sa Pilipinas noong 
1959 na dating kilala bilang Shell 
Refining Company (Philippines), Inc. 
Taong 1973, nang palitan ito ng pangalan 
na siyang ginagamit na nito hanggang sa 
kasalukuyan. Ito ay pangunahing 
nag-oopereyt sa pagrerepina at 
pagbebenta ng mga produktong petrolyo. 


Ang mga produkto nito ay kinabibilangan 
ng gasoline, diesel, heating oil, aviation 
fuel, marine fuel, lubricants at bitumen. 
Ang ilan sa mga kilalang produkto nito 
ang “Shell V-Power Racing": “Shell 
V-Power Gasoline”: “Shell V-Power 
Diesel”: “Shell FuelSave Gasoline”: “Shell 
FuelSave Diesel”: “Shell Helix”: “Shell 
Rimula” and “Shell Advance".: 


Ito ay subsidyaro ng British multinational 
oil and gas company na nakabase sa 
London, England. Bilang isa sa mga 
tinatawag na “Big Oil” , ang Shell ay 

pumapangalawa sa mga kumpanya sa 
langis at gas sa daigdig sa laki ng rebenyu 
(sunod sa ExxonMobil), at isa sa mga 
pinamalalaking kumpanya labas pa sa 
industriya ng langis. Sa laki ng bolyum ng 
produksyon at benebentang langis, 
tinukoy na pang-siyam sa mga 
kumpanyang nagpoprodyus ng greenhouse 
gas emissions noong 1988-2015. 


Energy, ang Shell Energy Philippines Inc. ay isa sa pitong LNG terminals 
na inaprubahan nitong mag-opereyt. Ang LNG Floating Storage and 
Regasification Unit (FSRU) sa Tabangao, Batangas City ay planong mag- 
opereyt sa darating na Oktubre 2023. Ito ay may kapasidad na tatlong 
milyong tonelada kada taon (million tones per annum- MPTA) na may 
kinakailangang pondong P2.47 bilyon para sa konstruksyon nito. 


Kasunod ng Petron at Pilipinas Shell ang Phoenix Petroleum Philippines 
na may 6.8654, Unioil na may 6.4854, at Chevron Philippines (Caltex) na may 
6.1396. Sa kabuuan, hawak ng limang pinakamalaking kumpanya na ito ang 
62.646 ng bentahan ng mga produktong petrolyo. 


Mabilis na lumaki ang ang Phoenix Petroleum Philippines at nakuha ang 
pangatlong pwesto bilang pinakamalaking kumpanya ng langis na dating 
hawak ng Chevron. Matatandaang isa lamang ito sa mga kumpanyang 
pumasok bilang “new player” sa pagbebenta ng langis matapos isabatas 
ang oil deregulation law noong 1998. Itinayo ito ni Dennis Uy sa Davao 
noong 2002. Nakilala ito bilang Davao Oil Terminal Services Corporation 
noong 2004 at pinalitan ng pangalang Phoenix Petroluem Phils, Inc 
pagsapit ng 2006. Pagmamay-ari nito ang 60 ektaryang industrial park sa 
Batangas na kilala sa tawag na Petrochemicals and Industrial Park, isa sa 
pinakamalaking terminal facility na nag-oopereyt sa lugar. Para makapukos 
umano sa negosyo sa langis, ibenenta nito ang nasabing kumpanya 
kasabay ang Chelsea Shipping Corporation na naitayo nito noong 2006, sa 
parent company nitong UDENNA Corporation. Noong 2016 nagkaroon na 
ito ng 505 oil stations sa buong bansa. At noong 2017 ay pumasok ito sa 
pabebenta ng liquified petroleum gas (LPG) nang mabili nito ang Petronas 
Energy Phils at pinalitan ng pangalang Phoenix LPG Phils. Itinayo rin nito 


ang PNX Petroleum Singapore Pte Ltd. para sa pagbebenta at pagsusuplay 
ng langis sa rehiyong South East Asia. Noong 2018 nakipagsosyo ito sa 
TIPCO Asphalt ng Thailand at PhilAsphalt para magbenta ng bitumen sa 
Pilipinas. Mapapansing mabilis na lumaki ang burgesya kumprador na si 
Dennis Uy sa ilalim ng rehimen ni Rodrigo Duterte. 


Ang Unioil Petroluem Philippines Inc. ay isang subsidyaryo ng 
dayuhang kumpanya ng langis na nakabase sa Evans, Colorado USA. Ito 
ay nag-eespesyalisa sa langis at iba pang enerhiya. Naitayo ito noong 
1987. Nagpalawak ito sa pagbebenta ng mga lubricants noong 1996 
mula nang maging distributor ng Idemitsu lubricants mula noong 1994. 
Nagsimula itong magtayo ng retail service station ng 2002 kung saan ito 
ang pinakaunang “new player” sa larangan ng industriya na langis na 
nakapagtayo ng retail station. Hanggang noong 2018, mayroon itong 63 


service stations sa Manila at Luzon. 


Ang Chevron Philippines (Caltex) ay subsidyaryo ng Caltex na 
pinagmamay-arian ng Texaco at Chevron ng nakabase sa Houston, USA. 
Ang Caltex ay ang magkasanib na kumpanyang Chevron at Texaco, kung 
saan ito na rin ang naging brand name ng kanilang operasyon hanggang sa 
tuluyan nang magsanib ang mother company nito noong 2001 para maging 
Chevron Texaco (mula 2005 ay tinawag nalang itong Chevron). Matapos 
ang pagsasanib, ang dating magkasosyo ay naging buu-buong subsidyaryo 
ng pinagsanib na kumpanya at pinalitan ang pangalan ng korporasyon ng 
ChevronTexaco Global Energy Inc., na ngayon ay Chevron Global Energy 
Inc. 

Humina ang bentahan at lumiit ang kita ng mga kumpanya ng langis 
noong unang hati ng 2020 dahil sa ipinataw na mga restriksyon sa ilalim 
ng militaristang lockdown nang pumutok ang pandemyang COVID-19. 
Gayunman, mabilis na nakabawi ang mga kumpanyang ito sa ikalawang 
hati ng 2021. Kumita ang Petron ng P1.6 bilyon noong ikatlong kwarto, 
P1.2 bilyon ng huling kwarto ng 2020 at may netong kita na P6.14 bilyon 
noong 2021 at P6.7 milyon naman sa 2022. Ang laki ng naibentang langis 
sa pinagsamang operasyon sa Pilipinas at Malaysia ay tumaas ng 37X o 
umabot ng 112.8 milyong bariles noong 2022. Samantala ang benta sa 
lokal na pamilihan ay tumaas ng 43X sa paglaki ng demand sa langis mula 
sa unti-unting pagrekober ng mga industriya at sektor panghimpapawid 
matapos ang pandemya. 


Kumita naman ng P400 milyon ang Pilipinas Shell noong huling kwarto, 
matapos indahin ang mga pagkalugi diumano nito ng P16.2 bilyon dahil 
sa pagsasara ng repineriya nito sa Tabangao, Ibaan, Batangas noong 
Setyembre 2020. Noong 2021 ang kabuuang netong kita nito ay umabot sa 
P3.9 bilyon, mas mataas ng P2.3 bilyon kumpara sa kita nito noong 2020 
mula nang alisin COVID-19 lockdown. Pagsapit ng 2022 ang netong kita 
nito sa loob lamang ng siyam na buwan ay umabot sa P4.4 bilyon, 3194 na 
mas mataas kaysa sinundang taon na P3.4 bilyon sa kaparehong haba ng 
buwan sa gitna ng implasyon at pagbaba ng piso kontra dolyar. Ang netong 
benta sa kaparehong taon ay tumaas ng 71.54 o P213.25 bilyon mula sa 
P124.32 bilyon. 


Ang natitirang bahagi ay pinaghahatian ng iba pang mas maliliit na 


kumpanya: PTT Philippine Corp. (PTTPC), Total Phils., Seaoil Phil. Inc., 
TWAIlnc. (Flying V), Liquigaz, Prycegas, Micro Dragon, IslaGas, Jetti, Eastern 

Petroleum, Petrotrade, South Pacific, Marubeni, SL Harbour, Rockoil, RK3 
Int'l., Insular, ERA 1, High Glory, Warbucks, Perdido, Golden Share and Filoil 
Logistics Corp. at iba pa. 


Kalakhan ng mga kumpanyang ito ay pawang nag-aangkat ng mga 
yaring produktong langis at tagabenta lamang sa pamilihan. Hanggang 
noong kalagitnaan ng 2020, 604 ng ibinebentang gasolina, diesel at iba 
pang produkto sa bansa ay tuwirang inaangkat. Lalo pa itong lumaki dahil 
sa pagsasara ng planta ng Shell. Simula Enero 2021, 1004 na ng bentang 
mga produktong langis sa Pilipinas ay inaangkat matapos isara ng Petron 
ang operasyon ng planta sa pagrerepina sa Limay, Bataan. Nagdeklara 
itong itutuloy ang operasyon matapos pangakuan ng kaltas sa buwis, 
subalit nangangamba na patuloy na malulugi sa harap ng mabigat na 
kumpetisyon. 


MAS MALAKING HIGANTE ANG CHINA 


Papalaki ang kontrol at dominasyon ng China sa pagrerepina ng krudo 
at pag-eeksport ng mga yaring produktong langis, laluna sa Asia-Pacific. 
Noong ikatlong kwarto ng 2020, umabot sa 644 ng inaangkat na diesel 
sa Pilipinas ay mula sa China. Noong Enero hanggang Nobyembre 2020, 
sumirit nang 434.196 tungong 1.7 milyong metriko tonelada ang inaangkat 
ng bansa na gasolina mula sa China. Nag-aangkat din ang Pilipinas mula sa 
Japan, South Korea, Singapore at iba pang bansa. 


Kabilang sa pinakamalaking kumpanyang Chinese ang PetroChina 
(China National Petroleum Corporation), Sinopec, China National Offshore 

Oil Corporation (CNOOC), Shaanxi Yanchang Petroluem at Sinochem group. 
Dahil sa laki ng produksyon ng China, sunud-sunod na naobligang magsara 
ang mga planta ng pagrerepina sa Australia at Singapore (Shell at Exxon). 


DEREGULASYON SA INDUSTRIYA NG LANGIS 


Ang reaksyunaryong gubyerno mula sa rehimen ng diktador na si 
Marcos Sr. hanggang sa kasalukuyang rehimen ni Marcos Jr. ay walang 
nagawa at ginagawa para buwagin ang kontrol ng mga kartel sa langis. 

Sa kabaliktaran ay sinusuportahan pa ng reaksyunaryong gubyerno 

ang dayuhang monopolyong kontrol sa industriya ng langis. Habang 
sinasabi ng gubyerno na ang deregulasyon ang siyang papawi umano sa 
dominasyon ng Shell, Chevron at Petron, taliwas ang aktwal na nangyayari. 


Ang deregulasyon sa industriya ng langis ang isa sa pangunahing 
dahilan ng pagtaas ng presyo ng langis. Ang Republic Act 8479 o ang 
tinatawag na Downstream Oil Industry Deregulation Act of 1998 ay ang 
lubos na pagbitaw ng kontrol ng gubyerno sa importasyon at pagpipresyo 
ng mga produktong petrolyo sa bansa. Bunga nito, ang mga pribadong 
kumpanya ng langis at mga kartel ay malayang magdikta ng laki ng 
importasyon, distribusyon at pagpipresyo sa lokal na pamilihan. Sa gayon, 
kapag nasa pamilihan na ang produkto karaniwang mas mataas ang presyo 
nito kaysa sa itinatakda ng pandaigdigang pamilihan. Karaniwang umaabot 
sa 53 kada bariles ang ipinapatong na presyo sa mga iniimport na langis. 

MANIPULASYON SA PRESYO 


Kasuklam-suklam ang pagkakamal ng supertubo ng mga kumpanya ng 
langis habang ang mamamayang Pilipino ay dumaranas ng labis na hirap sa 
gitna ng matinding krisis sa ekonomya. 


Ang taas-baba ng presyo ng mga produktong petrolyo ay bunsod ng 
manipulasyon ng mga monopolyo kapitalistang kumpanya ng langis. 
Ginagawa ito upang makuha ng mga kumpanya ang supertubo sa 
pagbebenta ng kanilang kalakal. Mas madalas na tumataas ang presyo 
kaysa bumababa. Mula 2017, mas malimit nang 1.2 beses ang pagtataas ng 


presyo ng mga produktong langis kumpara sa pagbabawas. 

Bukod sa mas madalas na pagtaas, mas matagal ding ipinapako ang 
presyo ng mga produktong petrolyo matapos itaas ang mga ito kaysa 
matapos ibaba. Mula Enero 6 hanggang Marso 11, 2021, 49 na araw na 
nanatili ang presyo matapos itaas samantalang 15 araw lamang na nanatili 
matapos ibaba. Ganito rin ang nangyayari sa nakalipas na mga taon kahit pa 
mahina ang bentahan noong 2020. 


Hindi totoo ang sinasabi ng mga lokal na kumpanya sa langis na ang 
pagtaas at pagbaba ng presyo ng mga produktong petrolyo ay salamin 
lamang ng paggalaw ng presyo ng krudong langis sa pandaigdigang 
pamilihan. Makikita na mas marami ang bilang ng araw na tumaas ang 
presyo ng mga produktong petrolyo sa Pilipinas kaysa bilang ng araw na 
tumaas ang presyo ng krudong langis sa pandaigdigang pamilihan. 


Lahat na lamang ay kanilang idinadahilan-- aklasan sa Kazakhstan at 
ang proxy war ng US at Russia sa Ukraine-- upang artipisyal na itaas ang 
presyo ng langis. Nagsasabwatan ang mga monopoly kapitalista sa langis 
sa pagtatakda ng mga presyo upang magkamal ng supertubo at inutil ang 
gubyerno na pigilan at panagutin sila. Walang kabusugan ang kasakiman 
ng mga monopolyo kapitalista sa langis. 


MABABANG ANTAS NG RENEWABLE ENERGY GENERATION 
NA DOMINADO NG MGA DAYUHAN AT MALALAKING 
BURGESYANG KUMPRADOR 


May minimal na renewable energy sources sa bansa na kinabibilangan 


ng hydropower, geothermal at solar energy, wind power at biomass. Ang 

mga ito ang pinagmumulan ng malinis na enerhiya na hindi makasisira sa 
ozone layer ng daigdig. Noong 2013, ang mga ito ay nagbigay lamang ng 
19,903 gigawatt-hours (GWh) ng elektrisidad o 26.444 ng pangangailangan 
ng kuryente sa bansa. 


Ang hydropower ay isa sa pangunahing pinagkukunan ng renewable 
energy sa Pilipinas. Subalit, umaabot lamang sa 11.84 ng enerhiyang 
nakukuha dito at mababa ang kapasidad na lumikha ng enerhiya na 
umaabot lamang sa 17-18X. 


Sa talaan ng DOE noong 2020 makikita ang limitado at may pagbaba na 
kontribusyon sa kalakhan ng renewable energy sa pangkabuuang suplay 
ng enerhiya sa bansa (Tingnan ang graph sa susunod na pahina). 


Noong 2001 isinabatas ang Electric Industry Reform Act (EPIRA) para 
palawakin ang paggamit ng renewable energy. Gayunman, pangunahing 
nakinabang dito ay ang mga pribadong kumpanya sa enerhiya. Matapos 
ang isang dekada ng pag-iral ng batas ay higit na nangibabaw ang 
monopolyo rito ng mga dayuhang kapitalista't malalaking burgesya- 
kumprador at nagbunga ng higit na pagtaas ng presyo ng kuryente. 


Isinabatas noong 2008 ang Renewable Energy Act para umano pabilisin 
ang pagpapaunlad ng renewable energy sources. Sa ilalim ng batas 
binigyan ng insentibo ang mga mamumuhunan sa enerhiya. Ang mga 
insentibo ay kinapalooban ng di pagbayad ng buwis sa loob ng pitong taon 
at iba pang libreng pagbubuwis tulad ng value added tax (VAT) at iba pang 


mga kaluwagan. 


52 | Indeks: Langis 


TOTAL PRIMARY ENERGY MIX BY FUEL (2019-2020), SHARES 
Net Imported 
PENE 2020 
- DiL0.8 
Coal 12.194 


Net Imported 
Coal 
P86.4 


Indigenous Natural Gas 5.846 
Epelak Geothermal 16.434 
Nat | 52.65 
8 Hydro 3.24 
Biomass 13.456 
Wind/5olar 0.44 
Biofuels 0.54: 
Total Energy: 56.4 MTOE 
Self Sufficiency: 52.69: 
Net Imported 
Net Imported Biofuels 2019 
Coal 0.34 
17.14 Ka 
Coal 12.196 
"nanang Natural Gas 6.14 
Geothermal 15.44 
ba ni ox Hydro 3.344 
Biomass 12.956 
Wind/Solar 0.34 


Biofuels 0.676 
Total Energy: 59.9 MTOE 


Self Sufficiency: 51.646 
MTOE - Millions Tonnes of Oil Equivalent 

Dahil dito, maraming mga dayuhang kumpanya at mga entidad 
pampinansya ang naakit para pondohan ang proyekto sa enerhiya 
tulad ng German Technical Cooperation (GTZ), United States Agency 
for International Development (USAID), Asian Development Bank (ADB), 
United Nations Development Programme (UNDP), at Japan International 
Cooperation Agency (JICA). 


Dominado ng mga pribadong kumpanya ang renewable energy source 
sa bansa. Hanggang noong 2015, ang Department of Energy (DOE) ay 
nagkaloob ng 646 service contracts bilang Public-Private Partnerships 
sa mga pribado at dayuhang kumpanya sa ilalim ng batas sa Renewable 
Energy na may kapasidad na 2,760.52 MW. 


Ang mga nangungunang supplier ng Renewable Energy sa ilalim ng 
Green Energy Option ng gubyerno na naitala nitong Pebrero 2023 ay ang 
Bacman Geothermal Inc., First Gen Energy Solutions, SN Aboitiz Power- 
Magat Inc., SN Aboitiz Power-RES Inc., at AC Energy Philippines Inc. 


Ang huli ay pag-aari ng Ayala Group. Sa kasagsagan ng pandemya 
noong 2020, tumaas ng 30454 ang kita ng nasabing kumpanya kapalit ng 
puhunang P324.15 bilyon. Tumaas din ang kapasidad nitong magsuplay ng 
enerhiya noong unang hati ng 2021 sa 2224 GWh. 


Ang First Gen Energy Solutions na pag-aari ng pamilyang Lopez ang 


nakabili ng government portfolio ng geothermal plants noong 2007 kung 
saan ito ngayon ang isa pinakamalaking prodyuser ng geothermal power 

sa buong mundo. Pag-aari din nito ang pinakamalaking wind farm sa bansa. 


Mayroon itong 30 powerplants at proyekto sa Luzon, Visayas at Mindanao 


na may kapasidad na 3492.2 MW. Kontrolado nito ang 654 na stocks ng 


Energy Development Corporation 
(EDC) na pinakamalaking geothermal 


company sa buong mundo. 


Ang Pilipinas Shell ay 
namumuhunan din sa renewable 
energy. Sa pamamagitan ng Shell 
Overseas Investments B.V. nagpirma 
ito ng joint venture sa Emerging 
Power, Inc para sa solar energy noong 
2022. Layunin nitong magprodyus 
ng 1 GW pagdating ng 2028 gamit 
ang alternatibong pagkukunan 
ng enerhiya. Sa parehong taon, 
nakipagpartner din ito sa Alternergy 
Holding Corp. para tayuan ng 
offshore wind project ang Calavite 
Passage, isang marine channel sa 
MIMAROPA, para sa potensyal na 1 
GW capacity. 


NN AC Energy 


An Ayala Company 


Ang Bangui Wind Farm ng NorthWind Power 


SaCaSol I solar power plant sa 
San Carlos City, Negros Occidental 

Dahil sa pagiging malakolonyal at malapyudal ng bansang Pilipinas, 
wala itong kakayahang paunlarin ang sariling produksyon at industriya 
ng langis. Mayroon tayong pagsisimulang likas na rekursong langis sa 
bansa. Katunayan, mayroong 11 bilyong bariles na deposito ng langis at 
190 trilyong cubic feet ng natural gas na matatagpuan sa mga teritoryong 
saklaw ng Pilipinas sa West Philippine Sea, partikular sa Reed Bank at sa 
Mischeef Reefs na nasa Spratlys Island (Kalayaan Island Group). Ngunit 
sa matagal na panahon ay umasa ito sa dayuhang namumuhunan sa 
eksplorasyon ng langis at sa pag-aangkat ng produktong langis, sa halip na 
paunlarin ang sariling produksyon. 


Malaki ang potensyal ng Pilipinas sa iba pang maaring pagkunan 
ng enerhiya. Ang pagpapaunlad ng renewable energy para mabawasan 
ang paggamit ng fossil fuels ay mahalagang usapin dahil sa katangiang 
heograpiya nito na bulnerable sa masamang epekto ng climate change. Ang 
pagtaas ng lebel ng tubig sa karagatan ay banta sa pulu-pulong katangian 
ng bansa kung saan maraming tirahan ang malapit sa tabing-dagat ang 
maaring mapinsala. Bulnerable rin ang bansa sa sakuna dulot ng bagyo, 
pagbaha at tagtuyot na sa ngayon ay nararanasan na dahil sa pagkalbo sa 
kagubatan at pagwasak sa kapaligiran at ng kabuuang pagbabago ng klima 
sa daigdig. 

Dapat magkaisa at kumilos ang sambayanang Pilipino para 
ibagsak ang sistemang malakolonyal at malapyudal na pinaghaharian 
ng imperyalismo, pyudalismo at burukratang kapitalismo na siyang 
dahilan ng pagiging atrasado at malaon nang paghihirap ng bansa. Sa 
tagumpay ng pambansa-demokratikong rebolusyon, isasabansa ang mga 
estratehikong industriya at kabilang ang industriya ng enerhiya at langis. 
Kung kinakailangan mag-angkat ay dapat sapat sa pangangailangan ng 
bansa, dapat sa makatarungang presyo at makikipagkalakalan sa lahat 
ng mga bansa ayon sa mutwal na kapakinabangan. Ipoprograma ng 
demokratikong gubyernong bayan (DGB) ang pagsasabansa, pagsasaliksik 
at pagpapaunlad ng iba pang maaaring pagkunan ng enerhiya laluna ang 
renewable energy na mas ligtas at sustenable. Mahalaga ito para maibsan 
ang tuluy-tuloy na pagbabago ng klima (climate change) ng mundo. 
Sa ganap na tagumpay ng demokratikong rebolusyon bayan kagyat na 
isusulong ang sosyalistang rebolusyon at konstruksyon na higit pang 
magpapaunlad ng sustenableng ekonomyang masagana at nakatatayo-sa- 
sarili para sa kapakinabangan ng mayorya ng mamamayang Pilipino. 


Sa kagyat, dapat ipanawagan na ibasura ang Oil Deregulation Law 
na matagal nang nagpapahirap sa mamamayan at laluna sa sektor ng 
transportasyon. Dapat batikusin at labanan ang manipulasyon ng mga 
kumpanya sa presyo ng langis. Dumadagdag ito sa lubha nang mabigat na 
pasanin ng sambayanang Pilipino, laluna ng mga manggagawa, magsasaka 
at malaproletaryado. 

Marapat lamang na igiit ng mamamayang Pilipino na i-rollback o ibaba 
ang presyo ng mga produktong langis para maibsan nang kahit kaunti ang 
kanilang pasanin. Makatwiran na igiit nilang kontrolin ang presyo ng mga 
produktong petrolyo at magkaroon ng moratoryum sa pagtataas ng presyo 
nito. Dapat din nilang itulak ang pagbasura sa 104 excise tax na ipinataw ni 
Duterte sa panahon ng pandemya, dagdag pa sa nauna nang ipinataw sa 
pamamagitan ng TRAIN Law na parehong ipinapasa ng mga kumpanya ng 


langis sa mga mamimili. 


Lalupang pinatutunayan ng garapal na katakawan ng mga kapitalista sa 
langis at ng reaksyunaryong rehimen ang pangangailangan para humugos 
ang bayan sa lansangan. Sa kasaysayan, epektibong hinarap ng militanteng 
paglaban ng sambayanang Pilipino ang pagtaas ng presyo ng langis sa 
pamamagitan ng mga tigil pasada, rali ng mga estudyante, protesta sa mga 
komunidad at demonstrasyon sa lansangan. 


Dapat ding mariing tutulan 
ang pag-angkin ng China sa mga 
teritoryong sakop ng Pilipinas sa 
West Philippine Sea kung saan 
may mayamang rekurso ng langis 
at gas. Dapat tutulan ang plano ng 
ilehitimong pangulong si Marcos 
Jr. na panumbalikin ang joint oil 
exploration agreement sa pagitan 
ng Pilipinas at China na sasaklaw 


sa 142, 886 kilometro kwadrado ng 


Indeks: Langis | 59 


ol ITA 
9 EXPID- Nga 


ATON NEGI 
a UA E 


m Q 


AW - 


ANA 


/ 
aag. 
a 

2 GA CU 


N 
N 
HK C od rong 
pa ka I D8 r5 ..- po 
pe - - .- : a 
ba pi Hi 
b Siga poo” a 


karagatang bahagi ng teritoryo ng Pilipinas dahil tiyak na madedehado ang 
bansa sa pakinabang mula sa makukuhang langis. 


Dapat ipanawagan na panagutin ang mga pandaigdigang monopolyo 
kapitalista sa malawakang pagkawasak ng kalikasan at pagbabago ng 
klima na nagdudulot ng mga sakuna sanhi ng malalakas na bagyo, baha 
at tagtuyot na mas madalas pinadurusan ng mga bayang mahihirap at 
atrasado. 


Dapat igiit ng malawak na masa ng sambayanang Pilipino ang 
kanilang mga karapatang panlipunan at pang-ekonomya laluna sa gitna 
ng malawakang kawalang trabaho, taas presyo ng mga bilihin at serbisyo, 
lumulobong utang ng gubyerno, burukratikong korapsyon, pabigat na 
mga buwis, pagtatambak ng sarplas na produktong dayuhan, pagkawasak 
ng buhay at kabuhayan dahil sa mga sakunang pinalala ng pagwasak sa 

kapaligiran ng imperyalismo at ng mga malalaking burgesya kumprador at 
panginoong maylupa. 


Dapat labanan nila ngayon at biguin ang pinakakawalang terorismo 
ng reaksyunaryong estado para patahimikin at lumpuhin sila gamit ang 
teror, pamamaslang, paninindak, panlilinlang at iba pang hindi malunok 
na pandarahas at pamimilit. Dapat ibuhos ng malawak na masa ang lahat 
ng pagsisikap para maglunsad ng mga welga, demonstrasyon at iba pang 
porma ng aksyong masa upang paalingawngawin ang kanilang mga sigaw 
at wakasan ang kanilang mga paghihirap. 

